“Nɔŋɔ́ ńkɔ̄bɔ, ó kɔ́bɔ́ ai bɔ́n bə́ Ísraɛ̂l, ó kad bɔ́ nâ mǐ tóán baalǎ məmǒs mə́ Sábad, ndəm á zāŋ dzam ai mína ású ngongǒ bod dzáán, ású yə̄ nâ bə́ yəm nâ mǎ mə̄ nə́ Ńtondôbə, ényɔ́ yǎ ā fúbū mínā. 14Myǎyi nyie Sábad amú á nə m̀fúfúb ámǒs ású dáán. É mod ǎ yi sámala ámǒs tē, a yi wú ai sí é mod ǎ yi bɔ esíé ámǒs tē, tɔ akyaí áfē, bâyi nyé vaa áyɔŋ díé. 15Məmos mə́saman, bod bâyi bɔ̌ bīsíé byábá, hədá ǹgúmā ámǒs zamgbála ósə̄ wâyi bɔ áwɔí amú wáwōge ai Ǹtondôbə. É mod ósə ǎ yi bɔ̌ bīsíé ámǒs tē, a wâg ai sí. 16Bɔ́n bə́ Ísraɛ̂l bâyi baala Sábad, bâyi nyé nyie á ngongǒ bod dzábán, mətǐŋ mə́tē mâyi tɔbɔ á kɔ́m yǎ kɔ́m. 17Á zāŋ bía ayɔŋ Ísraɛ̂l, ndəm tě yayi tɔbɔ təge man, amú Ńtondôbə a ngákom yób ai sí á tâŋ məlú mə́saman hədá ámōs zamgbála, ńdɔ a ngáwɔi, a sǔ ḿhəbə”.